贡靖国，字元忠，号洪山，安徽宣城人，明朝政治人物。
生平.应天府乡试第一百十七名。万历二年（1574年）甲戌科进士。授刑部主事，升任刑部郎中。时张居正相，欲周内其所憾者，令其子以通家刺投谒，且以铨地饵之。靖国还其刺曰：误耳！无世谊也。力争之，事得白。有大猾当坐贿，御史不问，靖国复力争之尚书前，卒抵法。万历十三年（1585年），任福建泉州府知府。升浙江盐运使，会场官作姦，为鹾院所庇，遂投劾归。囊槖萧然，啸咏不辍。靖国性孝友，母早卒，父病，侍汤药，夜见其母曰：无过惧！而父愈矣。厥明果瘳